**Referat af bestyrelsesmøde de. 9. november 2021**

**Tilstede:** Anne, Susanne, Kirsten, Karla og Karen

1. **Endelig konstituering af den nye bestyrelse:**

Anne gennemgik den nye bestyrelse med baggrund i klubbens vedtægter.

Præsident: Anne Juhl

Pastpræsident og Webmaster: Marianne Sønderstrup-Jensen

Vicepræsident: Ulla Nonbo

Kasserer: Karla Andersen

Sekretær: Karen Skau

Menigt medlem: Margit Højland

Suppleant: Kirsten Aagaard

KPD: Susanne Thomsen Jensen, deltager i bestyrelsesmøder

KAPD: Anne Marie Flensted

Extension: Mette Tobiassen, deltager i bestyrelsesmøder

Til Danmarks Unionen skal vælges 3 repræsentanter. Anne valgtes for bestyrelsen og Marianne S blev foreslået som suppleant. Medlemmernes repræsentant vælges på næste klubmøde i december.

Anne laver oversigt over de enkelte medlemmers valgperiode.

1. **Referat fra præsidentmødet d. 4/11-21:**

Unionspræsidenten holdt zoommøde med ca. 40 klubpræsidenter.

1. **Revision af love:**

Unionen vil igangsætte en centralrevison af lovene og har nedsat en arbejdsgruppe, som skal være i dialog med klubberne. Dette vil smitte af på klubniveau og derfor skal vi forberede os på, at der lokalt skal ske vedtægtsændringer. Lovene er allerede nu blevet ændret på nogle områder: Fremover vil et soroptimistår følge kalenderåret, optagelseskriterierne gøres mere lempelige omkring erhvervsmæssig baggrund og lokalt kan man lempe på reglerne vedr. medlemmer over 75 år og deres aktivitet i klubben.

Vi skal nedsætte et udvalg lokalt. Vi besluttede, at det ville være bestyrelsen. Anne er delegeret til Unionen.

Bestyrelsen kan forberede sig ved at gå ind på vores hjemmeside under Biblioteket og finde vedtægter m.v. Derudover vil der snarest komme et oplæg fra Unionen med punkter. Den 29/ 11 er der zoommøde, hvor Anne deltager, men der er behov for mindst et bestyrelsesmedlem til dette arbejde. Meld gerne tilbage til Anne

1. **Regioner:**

En ny regionsopdeling forventes endelig afklaret inden for det næste år.

1. **Indsamlingslove**n:

I forbindelse med indsamlinger skal der årligt indbetales kr. 1.100 til indsamlingsnævnet. Unionsprojekterne er dækket. Vedr. vore egne projekter anser vi dem ikke for at være indsamlinger, men de midler, vi får ind sker ved donationer eller salg.

1. **Samarbejde**:

Flere klubber samarbejder lokalt med Inner Wheel. Dette kunne vi også overveje i Odder.

1. **Orange dage:**

Sanne og Anne Wiese er tovholdere på Orange dage og er med på flytning af datoen til d. 26. november. Anne kontakter dem omkring aktiviteter m.m.

Anne har fået tilsendt materiale fra Unionen og Kirsten vil lave en plakat med baggrund i en af pjecerne. Anne tager vores Si Odder beachflag med på dagen.

Marianne S har ikke fået lavet endelig aftale med Biffen vedr. film.

Der var flere forslag til aktiviteter: orange sko rundt i byen, orange tyl på springvandet og salg af orange karklude.

1. **Ny udvalgsoversigt**:

Udvalgsoversigten blev drøftet og der var enighed om, at vi fremover har følgende udvalg: PR-udvalg (ændring fra presseudvalg), Udvalg for Extension, Udvalg for KPD, Trivselsudvalg, Udvalg for klubmøder, Eventudvalg, Kreativudvalg og et ad hoc-udvalg.

Trivselsudvalget ønskes fortsat i en ny udgave efter coronaen. Susanne har udarbejdet en beskrivelse for det nye udvalg, som hun sender ud.

Pt. har vi et Ad hoc-udvalg til det kommende L&R møde, bestående af Jette og Kirsten.

Det vil være hensigtsmæssigt, at de enkelte udvalg består af 3-5 medlemmer. Udvalget har en tovholder. Udvalgene skal udarbejde en beskrivelse med baggrund i et skema. Beskrivelserne skal være kortfattede.

Medlemmerne har kunnet melde ind til Marianne S om, hvilket udvalg, de ønskede at være med i. Marianne ville på den baggrund opdatere udvalgsoversigten. Oversigten sendes snarest til alle, således at også nye medlemmer kan melde sig på.

Udvalgsoversigten gennemgås på klubmødet i december.

1. **Årshjul:**

Årshjulet opdateres på KPD mødet i januar. Der arbejdes på at få skabt sammenhæng mellem Udvalgsoversigt, beskrivelser af udvalgene og Årshjulet, så det hele kan være færdigt på januar mødet.

Marianne B/S er i gang med at udarbejde en liste over de medlemmer, der skal lave ego-branche og 3 minutters oplæg. Vi skal sikre os at alle medlemmer kommer med et oplæg. Ego-branche og 3 minutters oplæg skal indgå i årshjulet.

1. **Fastsættelse af næste møde:**

Forslag til dato for næste bestyrelsesmøde: **d. 13. januar 2022**. Anne melder ud.

1. **Eventuelt:**

Der er ikke økonomi til mange donationer i det kommende år. Pt. mangler to projekter at få penge fra jubilæumsdonationen. Lokale projekter vil derfor blive prioriteret.

Kirsten vil gerne lave udkast til en folder, som markerer den store donation på Kr. 100.000.